Врз основа на член ---- од Програмата на Агенцијата за промоција и поддршка на туризам за 2016 година (“Службен весник“ на Република Македонија бр. -------) и врз основа на член 14 став 1 алинеја 9 од Законот за основање на Агенцијата за промоција и поддршка на туризмот (“Службен весник” на Република Македонија бр. 103/08, 59/12, 156/10, 187/13 и 41/2014), директорот на агенцијата донесе:

ПРАВИЛНИК

ЗА УСЛОВИТЕ, НАЧИНОТ И ПОСТАПКАТА ПРИ ОРГАНИЗАЦИЈА НА ИНФОРМАТИВНИ ПАТУВАЊА НА СТРАНСКИТЕ ТУРОПЕРАТОРИ И НОВИНАРИ ВО РЕПУБЛИКА МАКЕДОНИЈА ЗА ПОТРЕБИТЕ НА АГЕНЦИЈАТА ЗА ПРОМОЦИЈА И ПОДДРШКА НА ТУРИЗМОТ

I.ОПШТИ УСЛОВИ

Член 1

Со овој правилник се пропишуваат условите, начинот и постапката при организација на информативни патувања на странските турооператори и новинари во Република Македонија.

Член 2

Пропишувањето на условите, начинот и постапката при организација на информативни патувања на странските турооператори и новинари во Република Македонија е со цел ефикасно и професионално реализирање на промотивните тури, а чиj организатор е Агенцијата за промоција и поддршка на туризам.

Член 3

Право на барање за организирање на информативните патувања, имаат Туристички агенции и Туроператори кои работат на донесување на туристи во Република Македонија или од страна на самата Агенција, за тури кои се однесуваат за запознавање со туристичките потенцијали на државата.

II. НАЧИН НА ОРГАНИЗАЦИЈА НА ИНФОРМАТИВНИ ПАТУВАЊА НА СТРАНСКИТЕ ТУРОПЕРАТОРИ И НОВИНАРИ ВО РЕПУБЛИКА МАКЕДОНИЈА

Член 4

Начинот за организирање на информативни патувања на странски туристички агенции, туроператори и новинари, започнува по барање на некоја од странките или по одлука на самиот организатор, за кои смета дека е во интерес на презентација на туристичката понуда на Република Македонија на тој емитивен пазар.

Член 5

Агенциите од член 3, за исполнување на условите за организација на промотивната тура, со барањето треба да ги достават следните документи и тоа:

- Приложена копија од лиценца за работа на Агенцијата од член 3;

- Предлог на организација за предвидената тура – согласно постапката од член 9;

- Pпрезнетација со податоци и маил -листа од учесниците на турата;

- Краток текстуален опис за целта на патувањето со информации за земјата од каде ќе бидат учесниците.

Член 6

За самото организирање на овие информативни патувања потребно е претходно да се обезбедени финансиски средства во самата програма за работа на организаторот, како и собрани доволен број на информации за релевантноста на самата странка за која ќе се организира тоа патување.

Член 7

Доколку во текот на годината има голем број на барања и постапки за организирање на вакви информативни патувања, организаторот ќе направи дополнително истражување и анализа за тоа кои странки и од кои емитивни пазари се интересни како целна група, и истите ќе бидат поканети на овие патувања.

III. ПОСТАПКА ЗА ОРГАНИЗАЦИЈА НА ИНФОРМАТИВНИ ПАТУВАЊА НА СТРАНСКИТЕ ТУРОПЕРАТОРИ И НОВИНАРИ ВО РЕПУБЛИКА МАКЕДОНИЈА

Член 8

Постапката за организација на информативни патувања на странските турооператори и новинари во Република Македонија ја започнува Одделението за промоција во самата агенција кое е задолжено за организирање на ваквите патувања.

До директорот на агенцијата (организаторот) се доставуваат бараните документи од член 5 со предлог за организирање на информативното патување.

Член 9

Потребните документи од член 5 се доставува електронски, по пошта или до архивата на Агенцијата за промоција и поддршка на туризам и тоа во рок од 30 дена пред реализација на информативното патување.

Агенцијата за промоција и поддршка на туризам го задржува правото на проценка за значењето на организираното информативно патување и ќе се произнесе во рок од 10 дена по однос на барањето за организација на информативното патување.

Барателот на информативно патување е должен по организираниот настан да достави до Агенцијата извештај за ефикасноста на информативното патување со податоци за заинтересираност и ставање на туристичката понуда на Република Македонија во нивна програма за патување.

Член 10

Агенцијата за промоција и поддршка на туризам обезбедува покривање на трошоци кои се однесуваат на:

* Oбезбедување на авионски карти од целниот пазар до местото на настанот во државата, доколку Агенцијата за промоција и поддршка на туризам оцени дека странката е релевантен фактор и значаен за зголемување на туристичкиот промет во Македонија или отварање на нови пазари;
* Обезбедување на возило и шофер за време на организираната тура;
* Обезбедување на туристички водич на дневна база;
* Резервација на ноќевање на база на полупансион во некој од категоризираните хотелите во државата.
* Должината на престојот е за максимум од 3 ноќевања за гостите кои доаѓаат од Европската зона и максимум 5 ноќевања за гости кои доаѓаат од земјите надвор од Европската зона.
* Закажување на бизнис средби и состаноци со туристичките работници и туристичкото стопанство во Македонија.

Член 11

Бројот на учесници во патувањето ќе се определи од страна на Организаторот по претходни консултации и доставените информации за барањето на турата.

Член 12

Агенцијата за промоција и поддршка на туризам го задржува правото дополнително да одлучува за бројот на учесниците во промотивната тура.

Член 10

Овој Правилник стапува во сила на денот на неговото објавување на огласната табла на Агенцијата.

Директор,

Лела Крстевска